Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12856

1. 2. 1. pontjának megfelelően ezeket a Szabványokat ki kell egészíteni a Szerződő Államok által meghatározott, adoptált, vagy elfogadott követelményekkel. A. 1. 2. Az A. 1. 1. pontban megjelölt hajtóművekre az átfogó, és részletes nemzeti kód megfelelő részei által meghatározott légialkalmasság szintjének legalább lényegében egyenlőnek kell lenni a jelen Rész széleskörű Szabványai által szándékolt teljes szinttel. A. 2. A hajtómű felépítése és a határfelületek A. 2. 1. A hajtómű és a légijármű közötti biztonságos és szabályszerű határfelületekre vonatkozó összes szükséges információnak rendelkezésre kell állnia. A. 2. 2. A felépítésre vonatkozó utasításokban részletesen meg kell határozni azon körülményekre vonatkozó feltételezéseket, melyeket még előírhatnak a hajtóműre, amikor azt végül felépítik a légijárműre. A. 3. Közzétett teljesítmény osztályok, viszonyok és korlátozások A. 3. 1. Közé kell tenni a hajtómű tolóerő és teljesítmény értékeit, valamint azokat a légköri viszonyokat, amelyekre ezeket az értékeket alapozták, és az összes üzemeltetési körülményt és korlátozást, melyek szándék szerint szabályozzák a hajtómű működését. A. 3. 2. Az A. 3. 1. pontban meghatározott korlátok között a hajtóműnek le kell adnia azt a tolóerőt vagy teljesítményt, mely az összes megadott repülési körülmény között előírt érték, figyelembe véve a környezeti hatásokat és viszonyokat. 2007/70/II. szám A. 4. Folyamatos légialkalmasság – karbantartási információk A. 4. 1. Általános rész A hajtómű légialkalmas állapotban tartására kidolgozandó eljárásokban felhasznált információkat közzé kell tenni. Az információknak magukba kell foglalni az A. 4. 2, A. 4. 3, és az A. 4. 4. pontokban előírtakat. A. 4. 2. Karbantartási információk A karbantartási információknak tartalmazniuk kell a hajtómű leírását, valamint a karbantartási feladatok végrehajtásának ajánlott módszereit. Ezen információknak irányelveket kell magukba foglalniuk a hiba-meghatározáshoz. A. 4. 3. A karbantartási programra vonatkozó információk A karbantartási programra vonatkozó információknak magukba kell foglalni a karbantartási feladatokat, és azokat a javasolt időintervallumokat, amikor ezeket a feladatokat végre kell hajtani. A. 4. 4. A típustervezés jóváhagyásából eredő kötelező karbantartási előírások A típustervezés jóváhagyásának részeként a Tervező Állam által részletesen meghatározott kötelező karbantartási előírásokat ekként kell azonosítani, és belefoglalni az A. 4. 3. pont szerinti karbantartási információkba. B. ALRÉSZ.TERVEZÉS ÉS GYÁRTÁS B. 1. Működés A hajtóművet úgy kell megtervezni és legyártani, hogy az megbízhatóan működjön az üzemeltetési határértékein belül a várható üzemeltetési viszonyok között, amikor a jelen Annex III.B, IVB, vagy V. Résznek megfelelően lett felépítve, és, ha alkalmazható, egy felépítésre jóváhagyott légcsavart illesztettek hozzá. 2007/70/II. szám B. 2. Hibaanalízis A gázturbinás hajtóművek esetében egy biztonsági becslést kell végrehajtani annak biztosítására, hogy a hajtómű az üzemeltetési viszonyok teljes tartományában biztonságosan működik. Egy összesítést kell készíteni az összes olyan előre látható meghibásodásról és a meghibásodások kombinációiról, melyek a hajtóműre veszélyes hatással lehetnek. Ha az egyes elemek elsődleges meghibásodása (például: lemezek) valószínűen veszélyes hatást eredményez a hajtóműre, a hajtómű teljességére (épségére) vonatkozó követelményeket előíró értekezletre kell bízni a megbízhatóság megítélését. B. 3. Anyagok és gyártási módszerek Az anyagok, valamint a gyártási folyamatok és módszerek kiválasztásánál számításba kell venni, hogy a hajtóművet milyen várható üzemeltetési környezetben fogják használni. A hajtómű megépítésében felhasznált anyagoknak, valamint a gyártási módszereknek és a folyamatoknak az ismert és megismételhető működést kell eredményezni. B. 4. A hajtómű teljessége (épsége) A hajtómű teljességét annak működési burkológörbéje minden pontjában bizonyítani kell, és ezt a teljességet fenn kell tartani a hajtómű üzemi élettartama alatt. A ciklikus terhelések, a környezet és az üzemeltetés által okozott csökkenés, valamint az ebből következő alkatrész meghibásodások nem csökkenthetik a hajtómű teljességét az elfogadható szintek alá. Erre tekintettel, a folyamatos légialkalmasság biztosítására vonatkozó összes szükséges utasítást közzé kell tenni. C. ALRÉSZ.TESZTEK A hajtómű típuson sikeresen végre kell hajtani mindazokat a teszteket, melyek szükségesek ahhoz, hogy bizonyítsák a közzétett teljesítményosztályok, körülmények és korlátozások érvényességét, és garanciát jelentsenek arra nézve, hogy a hajtómű kielégítően és megbízhatóan fog üzemelni. A teszteknek legalább az alábbiakat kell magukba foglalni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes